Държавен вестник, бр. 65, 2019 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  65
(12) При провеждане на служебното об-
следване председателят на комисията по чл. 3, 
ал. 1 може да покани за участие в работата на 
комисията представители на други държавни 
органи, невключени в състава є, представи-
тели на органи на местното самоуправление, 
както и представители на други организации 
и сдружения, които имат отношение към 
безопасността на движението по пътищата.
(13) Председателят може да привлича и 
експерти от ведомствата по чл. 6, на които да 
възлага изпълнението на конкретни задачи, 
свързани с обследването на тежките ПТП, до-
пуснати от водачи по чл. 1, и с набелязването 
на мерки за ограничаването на такива ПТП.
Чл. 5. (1) Данните, които се анализират 
във връзка със служебното обследване, са:
1. датата и часът на ПТП, причинено от 
лицата по чл. 1;
2. моторните превозни средства (МПС), 
участвали в ПТП, и в частност:
а) марката, моделът и категорията;
б) годината на производство;
в) годината на регистрация;
г) техническата изправност съгласно дан­
ните от преминати периодични прегледи за 
проверка на техническата изправност;
д) наличието на системи за сигурност 
(ABS, ESP и др.);
3. данните, свързани с лицата по чл. 1:
а) възраст;
б) пол;
в) стаж като водач на МПС;
г) категории превозни средства, които лице-
то може да управлява съгласно свидетелството 
за управление на моторни превозни средства;
д) извършени нарушения на правилата за 
движението по пътищата и/или престъпле-
ния, свързани с управлението на моторни 
превозни средства;
е) причинени ПТП от водача;
ж) образование;
з) обучение за придобиване на правоспо-
собност;
и) моторно превозно средство, с което е 
обучаван водачът;
к) проведени изпити за правоспособност 
и резултатите от тях;
л) лица, провели изпитите за правоспособ-
ност на водача;
м) данни за физическа и психологическа 
годност на водача;
н) проведени професионални обучения за 
придобиване на квалификация;
4. брой участници в ПТП;
5. брой пострадали лица;
6. място на настъпване на ПТП;
7. метеорологична обстановка;
8. вид настилка и състояние;
9. употреба на алкохол и/или наркотични 
вещества или техни аналози;
10. пътници в автомобила на лицето по чл. 1;
11. годишен сезон;
12. други данни по преценка на председа-
теля на комисията по чл. 3, ал. 1.
(2) Данните по ал. 1 се анализират в обем, 
в който е възможно да бъдат автоматично 
генерирани от автоматизираната информаци-
онна система, в която се съдържат.
Г л а в а  т р е т а
РЕД ЗА УВЕДОМЯВАНЕ
Чл. 6. Изпълнителна агенция „Автомобил-
на администрация“ и отдел „Пътна полиция“ 
към Главна дирекция „Национална полиция“ 
към Министерството на вътрешните работи в 
съответствие с компетенциите си, регламен-
тирани в Закона за движението по пътищата, 
Закона за автомобилните превози, Закона 
за Министерството на вътрешните работи и 
свързаните с безопасността на движението по 
пътищата подзаконови нормативни актове, при 
техническа възможност предоставят данните 
по чл. 5, ал. 1 на комисията по чл. 3, ал. 1 за 
извършване на служебно обследване.
Чл. 7. Отдел „Пътна полиция“ към Главна 
дирекция „Национална полиция“ към Минис-
терството на вътрешните работи ежемесеч-
но до 10-о число на месеца при техническа 
възможност предоставя на председателя на 
комисията по чл. 3, ал. 1 информация за 
настъпилите тежки пътнотранспортни про-
изшествия, причинени от лицата по чл. 1.
Чл. 8. Председателят на комисията по чл. 3, 
ал. 1 писмено уведомява органите по чл. 6 за 
данните, които е необходимо да представят за 
целите на обследването, сроковете, формата 
и начина на предаване на данните.
Г л а в а  ч е т в ъ р т а
СЛУЖЕБНО ОБСЛЕДВАНЕ
Чл. 9. (1) Ежегодно в срок до 1 май коми-
сията изготвя анализ на данните за предход-
ната година. 
(2) Анализът по ал. 1 включва предложения 
и мерки за подобряване на безопасността на 
движението по пътищата.
(3) Анализът по ал. 1 се изпраща на ми-
нистъра на вътрешните работи, на министъра 
на транспорта, информационните технологии 
и съобщенията и на председателя на Държав-
на агенция „Безопасност на движението по 
пътищата“.
(4) Анализът се публикува на интернет 
страниците на Министерството на вътрешните 
работи, на Изпълнителна агенция „Автомо-
билна администрация“ и на Държавна агенция 
„Безопасност на движението по пътищата“.
ДОПЪЛНИТЕЛНА РАЗПОРЕДБА
§ 1. По смисъла на тази наредба „тежко 
пътнотранспортно произшествие“ е пътно-
транспортно произшествие по смисъла на 
§ 6, т. 30 от допълнителните разпоредби на 
Закона за движението по пътищата, при което 
има загинал(и) и/или ранени хора, на които е 
било необходимо да бъде оказана медицинска 
помощ, или са причинени значителни матери-
али щети, или силно замърсяване на околната 
среда, в това число и от опасни товари.